പകല്തീവണ്ടി തുടങ്ങിയത് നിലന്പൂര് മേഖലയില് നേട്ടമാകുമെന്ന് നിലന്പൂര്: നിലന്പൂരില് നിന്ന് പകല് തീവണ്ടി പുനരാരംഭിച്ചത് മേഖലയിലെ യാത്രക്കാര്ക്ക് ഏറെ ഗുണകരമാവുമെന്നും പാതയിലെ മുഴുവന് സര്വീസുകളും പുനരാരംഭിക്കാന് റെയില്വേ നടപടികള് സ്വീകരിക്കണമെന്നും നഗരസഭാധ്യക്ഷന് മാട്ടുമ്മല് സലീം ആവശ്യപ്പെട്ടു. കോട്ടയംനിലന്പൂര് സര്വീസ് പുനാരാരംഭിച്ചത് റെയില്വേ കര്മസമിതിയുടേയും രാഷ്ട്രീയസന്നദ്ധ സംഘടനകളുടേയും സമരത്തിന്റെ വിജയമാണെന്ന് റയില്വേ കര്മസമിതി സെക്രട്ടറി ഡോ.ബിജു നൈനാന് പറഞ്ഞു. മുഴുവന് വണ്ടികളും പുനരാരംഭിക്കുക, രാജ്യറാണിനിലന്പൂര് വണ്ടി നാഗര്കോവില് വരെ ഓടിക്കുക, ചരക്ക് വണ്ടി പുനസ്ഥാപിക്കുക, നിലന്പൂര്കോയന്പത്തൂര് സര്വീസ് തുടങ്ങുക തുടങ്ങിയ ആവശ്യങ്ങളുമായി കര്മസമിതി മുന്നോട്ട് പോകുമെന്നും അദ്ദേഹം പറഞ്ഞു. സര്വീസ് പുനരാരംഭിച്ചത് വിനോദസഞ്ചാരികടക്കമുള്ള യാത്രക്കാരെ ആവേശത്തിലാക്കിയിട്ടുണ്ട്. നിരവധി സഞ്ചാരികളാണ് ആദ്യപകല് സര്വീസില് യാത്ര ചെയ്തത്.